joelniklaus/EU_Wikipedias huggingface dataset:
ΕΡΤ Βόλου

Ο Ραδιοφωνικός Σταθμός Βόλου (ΕΡΤ Βόλου) είναι ο τοπικός ραδιοφωνικός σταθμός της ΕΡΑ στο Βόλο και συγκεκριμένα στον νομό Μαγνησίας. Συνεργάζεται μαζί με την ΕΡΤ Λάρισας και τα δυο στούντιο στην Καρδίτσα και στα Τρίκαλα, δημιουργώντας το Δίκτυο ΕΡΤ Θεσσαλίας.

Ιστορικό
Ο Ρ/Σ στον Βόλο είναι ο πρώτος περιφερειακός ραδιοφωνικός σταθμός που απέκτησε η ΕΡΑ (πρώην ΕΙΡ) το 1948 (ως ΕΡΑ Βόλου). Αρχικά, εξέπεμψε τον Ιούνιο με δοκιμαστικές εκπομπές. Ύστερα, στις 12 Σεπτεμβρίου 1948 ο σταθμός ξεκίνησε να εκπέμπει σε πλήρη καθημερινή λειτουργία, με πόρους της τοπικής κοινωνίας.

Η ίδρυση του οφείλεται στο Γιώργο Κοντογεωργίου, ο οποίος ήταν χημικός. Υπήρξε ο ιδρυτής της βιοτεχνίας ραδιοφώνων στην Ελλάδα, η οποία είχε την επωνυμία «ΣΤΕΝΤΩΡ» (1929-1949). Ο στόχος του όμως δεν επετεύχθη διότι, αν και είχε παραλάβει μηχανήματα από τη Γερμανία, κατέληξαν σε άδοξη εκποίηση.

Το έργο ίδρυσης του σταθμού το ανέλαβε μία επιτροπή, η οποία αποτελούνταν από τους τότε Νομάρχη Μαγνησίας Γεώργιο Παπαδάκο και Δήμαρχο Βόλου Ζήση Ζησάκη.

Το στούντιο της ΕΡΤ Βόλου στεγάστηκε στην παραλία του Βόλου όπου βρίσκεται και ο Ιερός Ναός των Αγίων Κωνσταντίνου και Ελένης. Αντίθετα, τα γραφεία της διοικητικής υπηρεσίας στεγάστηκαν στο κέντρο της πόλης.

Η ΕΡΤ Βόλου στεγάζεται μέχρι και σήμερα στο ίδιο ιστορικό κτίριο και εκπέμπει στα FM στους 100.7 (κέντρο εκπομπής "Σωρός"), στους 101.2 (κέντρο εκπομπής "Πήλιο") και στα μεσαία, στους 1485 χιλιόκυκλους.

Τέλος, η ΕΡΤ Βόλου συνεργάζεται με την ΕΡΤ Λάρισας και τα στούντιο της ΕΡΑ στην Καρδίτσα και στα Τρίκαλα.

Μετά τις 11 Ιουνίου 2013, όπου και ανακοινώθηκε το κλείσιμο της ΕΡΤ, ο σταθμός συνεχίζει την λειτουργία του κανονικά. Το πρόγραμμα που συνεχίζει να μεταδίδει είναι ειδησεογραφικό, μουσικό και ψυχαγωγικό. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Βόλου αλλάζοντας το όνομά της σε ΕΡΤ Βόλου.

Συχνότητες

Παραπομπές

Εξωτερικοί σύνδεσμοι
Ακούστε ζωντανά στο ERT Echo
Επίσημη ιστοσελίδα
Επίσημη ιστοσελίδα στο Facebook

Ελληνική Ραδιοφωνία
Μητροπολίτης Νέας Κρήνης και Καλαμαριάς Προκόπιος

Ο Μητροπολίτης Προκόπιος (κατά κόσμον Αντώνιος Γεωργαντόπουλος), ήταν Έλληνας θεολόγος και Μητροπολίτης Νέας Κρήνης και Καλαμαριάς από το 1974 μέχρι και τον θάνατό του.

Γεννήθηκε το 1932 στον Πειραιά και σπούδασε στο Τμήμα Θεολογίας της Θεολογικής Σχολής του Πανεπιστημίου Αθηνών, από την οποία αποφοίτησε το 1968. 

Χειροτονήθηκε Διάκονος το 1956 και Πρεσβύτερος το 1960. Υπηρέτησε ως εφημέριος, ιεροκήρυκας και πνευματικός στην Ιερά Μητρόπολη Πειραιώς. 

Στις 21 Μαΐου 1974 εξελέγη από την Ιεραρχία της Εκκλησίας της Ελλάδος Πρώτος Μητροπολίτης της Ιεράς Μητροπόλεως Νέας Κρήνης και Καλαμαριάς. Στις 26 Μαΐου 1974 χειροτονήθηκε Μητροπολίτης της Νέας Κρήνης και Καλαμαριάς. 

Πέθανε την Μεγάλη Δευτέρα 6 Απριλίου 2015 σε ηλικία 83 ετών, έπειτα από μακρά νοσηλεία.

Παραπομπές 

Μητροπολίτες
Προκόπιος Γεωργαντόπουλος
Προκόπιος Γεωργαντόπουλος
Προκόπιος Γεωργαντόπουλος
Ντάνιελ Όρτον

Ο Ντάνιελ Όρτον γεννήθηκε στις 6 Αυγούστου του 1990 στην Οκλαχόμα Σίτυ των Η.Π.Α. και είναι επαγγελματίας καλαθοσφαιριστής της D-League. Έχει ύψος 2,08 μ. και ζυγίζει 125 κιλά. Ξεκίνησε την καριέρα του στους Ορλάντο Μάτζικ το 2010. Το Δεκέμβριο του 2010 πήρε μεταγραφή ως δανεικός στους Νιου Μέξικο Θάντερμπερντς της D-League όπου έμεινε μέχρι το τέλος της σεζόν.Το 2012 πήρε μεταγραφή στους Οκλαχόμα Σίτυ Θάντερ όπου έμεινε μέχρι το 2013. Αρχικά δεν εντάχθηκε στην πρώτη ομάδα όμως στις 31 Οκτωβρίου του 2012 όταν ο Κόουλ Άλντριτς μετακινήθηκε στους Χιούστον Ρόκετς και ο Τζέιμς Χάρντεν επίσης στην ίδια ομάδα υπολογίσθηκε ως βασικός από τον προπονητή. Βέβαια δανείσθηκε στους Tulsa 66ers της D-League για μερικούς αγώνες.Το 2013 ο Όρτον πήρε μεταγραφή στους Φιλαδέλφεια 76ers όπου έμεινε μέχρι το τέλος της σεζόν. Μετά το τέλος της σεζόν και μέχρι να πάρει μεταγραφή στους Sichuan Blue Whales του Κινεζικού πρωταθλήματος έπαιζε στους Maine Red Claws της D-League. Το 2015 έχει παίξει στους Purefoods Star Hotshots του Φιλιππινέζικου πρωταθλήματος και στους Grand Rapids Drive της D-League. 

Αμερικανοί καλαθοσφαιριστές
Καλαθοσφαιριστές Ορλάντο Μάτζικ
Καλαθοσφαιριστές Οκλαχόμα Σίτι Θάντερ
Καλαθοσφαιριστές Φιλαδέλφεια 76ers
Καλαθοσφαιριστές ΑΕΚ
Καλαθοσφαιριστές Νιου Μέξικο Θάντερμπερντς
Καλαθοσφαιριστές Γκραντ Ράπιντς Ντράιβ 
Καλαθοσφαιριστές Μέιν Ρεντ Κλωζ
Καλαθοσφαιριστές Τούλσα 66ερς
Καλαθοσφαιριστές Σάντα Κρουζ Ουόριορς
Καλαθοσφαιριστές κινεζικών συλλόγων
Καλαθοσφαίριση στις Φιλιππίνες
Στέφανος Μανίκας

Ο Στέφανος Μανίκας (14 Απριλίου 1952 - 26 Αυγούστου 2015) ήταν Έλληνας οδοντίατρος και πολιτικός. Υπήρξε γραμματέας της Νεολαίας ΠΑΣΟΚ, γενικός γραμματέας Νέας Γενιάς, ιδρυτής και πρώτος πρόεδρος του ΟΚΑΝΑ και βουλευτής και υπουργός του ΠΑΣΟΚ.

Βιογραφικά στοιχεία
Γεννήθηκε το 1952 στην Αθήνα με καταγωγή από το Βασιλικό Κορινθίας. Σπούδασε στην Οδοντιατρική Σχολή του Πανεπιστημίου Αθηνών, όπου συνδέθηκε φιλικά με τους Κώστα Λαλιώτη και Δημήτρη Ρέππα, επίσης μετέπειτα υπουργούς του ΠΑΣΟΚ. Συμμετείχε ενεργά στο αντιδικτατορικό φοιτητικό κίνημα και το 1974, αμέσως μετά την αποκατάσταση της δημοκρατίας, εκλέχθηκε πρόεδρος του Συλλόγου Φοιτητών Οδοντιατρικής.

Διετέλεσε γραμματέας της Νεολαίας ΠΑ.ΣΟ.Κ. από το 1978 ως το 1984, διαδεχόμενος τον Στέφανο Τζουμάκα. Είναι ο μακροβιότερος γραμματέας στην ιστορία της οργάνωσης. Από το 1985 ως το 1986 ήταν γενικός γραμματέας Νέας Γενιάς στην κυβέρνηση Ανδρέα Παπανδρέου (αντικαταστάθηκε από την Μαρία Αρσένη). Υπήρξε γραμματέας Οργανωτικής Πολιτικής το 1989 και γραμματέας Επιστημόνων του Κινήματος από το 1990 ως το 1994.

Το 1994 ίδρυσε τον Οργανισμό κατά των Ναρκωτικών (ΟΚΑΝΑ), του οποίου υπήρξε ο πρώτος πρόεδρος, μέχρι το 1996.

Εκλέχθηκε βουλευτής Επικρατείας του ΠΑΣΟΚ το 1996 και βουλευτής Α΄ Αθηνών το 2000. Διετέλεσε υπουργός Επικρατείας στην κυβέρνηση του Κώστα Σημίτη από το 2001 ως το 2003.

Στις ευρωεκλογές του 2014 συμπαρατάχθηκε με τη Δημοκρατική Αριστερά.

Πέθανε στις 26 Αυγούστου 2015 από καρκίνο.

Πηγές - Παραπομπές 

Βουλευτές εκλεγμένοι με το ΠΑΣΟΚ
Έλληνες βουλευτές επικρατείας
Βουλευτές Α' Αθηνών
Έλληνες υπουργοί Επικρατείας
Βίμαρα Πέρες

Ο Βίμαρα Πέρες ήταν ένας ευγενής και στρατιωτικός αξιωματούχος του Βασιλείου των Αστουρίων, καθώς και ο πρώτος Κόμης της Πορτογαλίας. Ο πατέρας του, Πέδρο Τεόν, πιθανολογείται ότι ήταν γιος του Βερμούδου Α΄ των Αστουρίων.

Βιογραφία 
Ο Βίμαρα Πέρες στάλθηκε από το Βασιλιά Αλφόνσο Γ΄ των Αστουρίων να ανακαταλάβει από τους Μουσουλμάνους την περιοχή ανάμεσα στους ποταμούς Μίνιο και Ντούρο. Στην περιοχή αυτή συμπεριλαμβάνονταν οι πόλεις Πόρτους Κάλε (μετέπειτα Πόρτο) και Γκαία, πόλεις που έδωσαν το όνομά τους στην Πορτογαλία.

Το Βασίλειο των Αστουρίων υποδιαιρούνταν σε διάφορες κομητείες ή βασιλικές επαρχίες. Το 868 ο Βίμαρα Πέρες ονομάστηκε Κόμης της Πορτογαλίας από τον Βασιλιά Αλφόνσο Γ΄, έπειτα από την ανάκτηση της περιοχής βόρεια του ποταμού Ντούρο. Μετέπειτα ιστορικοί θεώρησαν αυτό το γεγονός ως ορόσημο για τη δημιουργία του κράτους της Πορτογαλίας, μολονότι κάτι τέτοιο θα επιτευχθεί τον 12ο αιώνα.

Ο Βίμαρα Πέρες έχτισε μια πόλη και την ονόμασε Βιμαράνις. Αργότερα το όνομά της έγινε Γκιμαράνις και σήμερα είναι γνωστή ως Γκιμαράες. Σε αυτή την πόλη απεβίωσε ο Βίμαρα Πέρες το 873.

Απόγονοι 
Παρότι δεν υπάρχουν έγκυρες πηγές, που να το πιστοποιούν, θεωρείται ότι ο Βίμαρα Πέρες είχε παντρευτεί μία γυναίκα με το όνομα Τριουδίλντη. Αν αυτό ευσταθεί, τότε ο Βίμαρα ήταν ο πατέρας της Αουδίβια Βιμαράνες, σύζυγο του Κόμη Γκουτιέρρε Αλοΐτες.

Ο Βίμαρα Πέρες θεωρείται ο πατέρας του Λουκίδιου Βιμαράνες, ο οποίος τον διαδέχτηκε ως Κόμης της Πορτογαλίας.

Παραπομπές

Πορτογάλοι ευγενείς
Πορτογάλοι στρατιωτικοί
Αμπντ αλ-Μαλίκ ιμπν Μαρουάν

Ο Αμπντ αλ-Μαλίκ (646 - 8 Οκτωβρίου 705) ήταν ο 5ος Χαλίφης των Ομεϋαδών. Βασίλευσε στα χρόνια 685-705. Διαδέχτηκε τον πατέρα του Μαρουάν Α΄ (βασίλευσε 684-685). Βασίλευσε για 20 χρόνια και πέθανε το 705, οπότε και τον διαδέχτηκε ο Ουαλίντ Α΄ (668-715).

Ομεϋάδες χαλίφηδες
7ος αιώνας
8ος αιώνας
Πένσα

Η πένσα είναι ένα εργαλείο χειρός, που χρησιμοποιείται για να πιάνει σφιχτά διάφορα αντικείμενα. Πιθανότατα προήλθε από την τσιμπίδα που ήταν σε χρήση στην Ευρώπη κατά την Εποχή του Χαλκού προκειμένου να πιάνουν τα καυτά μέταλλα. Χρησιμοποιείται επίσης για το λύγισμα και τη συμπίεση ποικίλων υλικών. 

Μοιάζει με την τανάλια, με τη διαφορά ότι εκείνη χρησιμοποιείται για κοπή και ώση και όχι για σύσφιξη. Υπάρχουν διαφορετικά είδη πένσας, με ποικίλες χρήσεις, γενικές και ειδικές.

Ιστορία

Καθώς με την γενική έννοια η πένσα είναι αρχαία και απλή εφεύρεση, δεν υπάρχει κάποιο χρονικό σημείο της ιστορίας ή κάποιος εφευρέτης που μπορεί να του αποδοθεί η ανακάλυψη του εργαλείου αυτού. Οι πρώτες εργασίες με τα μέταλλα που ανάγουν σε αρκετές χιλιετίες π.Χ. θα απαιτούσαν τη χρήση εργαλείων παρόμοιων με την σημερινή πένσα, για να χειρίζονται το καυτό μέταλλο. Η εξέλιξη από τις ξύλινες στις χάλκινες πένσες πιθανότατα επιτελέστηκε πριν το 3.000 π.Χ. Ανάμεσα στις αρχαιότερες απεικονίσεις πένσας είναι εκείνη που δείχνει το θεό της ελληνικής μυθολογίας Ήφαιστο στο σιδηρουργείο του. Με την εφεύρεση διαφορετικών αντικειμένων για τον χειρισμό των οποίων χρησιμοποιήθηκαν οι πένσες, οι τελευταίες εξελίχθηκαν τεχνολογικά ανά τους αιώνες.

Παραπομπές

Μηχανικά εργαλεία χειρός
Μαρουάν Β΄

Ο Μαρουάν Β΄ (βασίλευσε το 745-750) ήταν ο τελευταίος Ομεϋάδης χαλίφης της Δαμασκού. Βασίλευσε μέχρι την ανατροπή και τον θάνατο του το 750  από την Επανάσταση των Αββασιδών. 

8ος αιώνας
Ομεϋάδες χαλίφηδες
Φλώρος Κωνσταντίνου

Ο Φλώρος (Μάκης) Κωνσταντίνου (1952-2018) ήταν Έλληνας πολιτικός, δόκτωρ ιστορίας και οικονομικών, που διετέλεσε βουλευτής Δράμας και υφυπουργός Γεωργίας με το ΠΑΣΟΚ. Ήταν απόφοιτος Πολιτικών Επιστημών και κάτοχος δύο διδακτορικών διπλωμάτων, με αντικείμενο την αγροτική οικονομία και την ιστορία του Ελληνισμού στην Ρουμανία.

Βιογραφικά στοιχεία
Γεννήθηκε το 1952 στο Καλαμπάκι Δράμας. Έκτο παιδί των προσφύγων Φώτη και Στεργιανής Κωνσταντίνου, μεγάλωσε στο Καλαμπάκι όπου τελείωσε και το τότε Γυμνάσιο. Σπούδασε πολιτικές επιστήμες στο Πάντειο Πανεπιστήμιο (1972-1976), απέκτησε διδακτορικό δίπλωμα στην αγροτική οικονομία (1976-1980) από την Aκαδημία Oικονομικών Σπουδών Bουκουρεστίου και πραγματοποίησε μεταπτυχιακές σπουδές στο Ινστιτούτο Ευρωπαϊκών Σπουδών (του ULB) στις Βρυξέλλες (1980-1981).

Από 1-1-1981 ήταν μέλος της YEΠEK (Yπηρεσία Εκπροσώπησης ΠΑΣΟΚ στο Eυρωπαϊκό Kοινοβούλιο). Eκλέχθηκε για πρώτη φορά βουλευτής Δράμας με το ΠΑΣΟΚ τον Οκτώβριο του 1981 και έκτοτε εκλεγόταν ανελλιπώς έως το 1996. Από το 1984 και επί χρόνια ήταν μέλος της Kεντρικής Επιτροπής του Κινήματος, ενώ διετέλεσε, επίσης, μέλος και γραμματέας του Tομέα Συνεταιριστικού Aγροτών του ΠAΣOK.

Από τον Οκτώβριο του 1993 έως το Σεπτέμβριο του 1995 διετέλεσε υφυπουργός Γεωργίας στην τελευταία κυβέρνηση του Ανδρέα Παπανδρέου. Χειρίστηκε τα θέματα Γεωργίας και Αλιείας στην Ευρωπαϊκή Ένωση, ιδίως στο πρώτο εξάμηνο του 1994 που η Ελλάδα είχε την προεδρία της EE και κατοχύρωσε πάνω από 150 προϊόντα ως Π.Ο.Π και Π.Γ.Ε (λάδια, τυριά, φρούτα, όσπρια, κ.ά), μεταξύ των οποίων και την ελληνική Φέτα (Ιανουάριος 1994). Στο διάστημα 1996-1997 ήταν σύμβουλος στο Υπουργείο Εξωτερικών και στη συνέχεια στη βιομηχανία ΣΕΚΑΠ. Εξέδωσε δύο βιβλία σχετικά με την ελληνική γεωργία στο πλαίσιο της Ευρωπαϊκής Ένωσης (το "Η ελληνική Γεωργία και το Διεθνές περιβάλλον" από τις Εκδόσεις Λιβάνη) και αρθρογραφούσε τακτικά στον Αθηναϊκό Τύπο.

Το 2000-2004 εκλέχθηκε τελευταία φορά βουλευτής ΠΑΣΟΚ Δράμας και στο διάστημα 2001-2004 διετέλεσε Κοινοβουλευτικός Εκπρόσωπος του κόμματος. Στο διάστημα 2006-2013 εκπόνησε δεύτερη διδακτορική διατριβή στο Αριστοτέλειο Πανεπιστήμιο Θεσσαλονίκης με θέμα "Η οικονομική παρουσία των Ελλήνων στη Ρουμανία από τον Κριμαϊκό μέχρι τον Πρώτο Παγκόσμιο Πόλεμο". Έκτοτε συνέχισε την έρευνα για την παρουσία του ελληνισμού βόρεια του Δούναβη από τον 16ο μέχρι τον 20ο αιώνα.

Γνώριζε Ρουμανικά, Γαλλικά και Αγγλικά. Ήταν παντρεμένος με την φιλόλογο Ουρανία Βαληξόγλου και γιος τους είναι ο Στέργιος Κωνσταντίνου (1990). Πέθανε στις 19 Φεβρουαρίου 2018.

Ιστορικό

Οπτικοακουστικό Υλικό 
https://www.youtube.com/channel/UC3HuTtf39NsuB4vf15TJomQ/featured

Φωτογραφικό υλικό

Πηγές 

Έλληνες υφυπουργοί Γεωργίας
Βουλευτές εκλεγμένοι με το ΠΑΣΟΚ
Βουλευτές Δράμας
Έλληνες οικονομολόγοι
Έλληνες ιστορικοί
__ΕΥΡΕΤΗΡΙΟ__
__ΔΕΣΜΟΣΝΕΑΣΕΝΟΤΗΤΑΣ__
Μανώλης Σκουλάκης

Ο Μανώλης Σκουλάκης (26 Μαρτίου 1944 - 30 Ιουλίου 2019) ήταν Έλληνας ιατρός και πολιτικός. Διατέλεσε βουλευτής, υφυπουργός και αναπληρωτής υπουργός με το ΠΑΣΟΚ, καθώς και δήμαρχος Χανίων.

Βιογραφικά στοιχεία
Γεννήθηκε το 1944 στον Πλάτανο Κισσάμου Χανίων. Αποφοίτησε από την Ιατρική Σχολή του Πανεπιστημίου Αθηνών και εργάστηκε ως ιατρός στην περιοχή του Κισσάμου.

Κατά τη διάρκεια των σπουδών του, υπήρξε μέλος της νεολαίας της Ένωσης Κέντρου του Γεωργίου Παπανδρέου (Ελληνική Δημοκρατική Νεολαία, ΕΔΗΝ) και εξελέγη γραμματέας του Συλλόγου Φοιτητών της Ιατρικής Σχολής Αθηνών. Μέλος του ΠΑΣΟΚ από την ίδρυσή του το 1974, ήταν γραμματέας της κομματικής οργάνωσης Κισσάμου από το 1977 έως και το 1981.

Εξελέγη βουλευτής Χανίων με το ΠΑΣΟΚ στις εκλογές του 1981, του 1985, του 1989 (Ιουνίου και Νοεμβρίου), του 1990, του 1993, του 1996 του 2000, του 2004 και του 2007. Διετέλεσε υφυπουργός Υγείας, Πρόνοιας και Κοινωνικών Ασφαλίσεων από τον Ιούνιο του 1988 έως το Μάρτιο του 1989 και στη συνέχεια αναπληρωτής υπουργός Υγείας, Πρόνοιας και Κοινωνικών Ασφαλίσεων από το Μάρτιο μέχρι τον Ιούλιο του 1989. Με την επιστροφή του ΠΑΣΟΚ στην εξουσία χρημάτισε υφυπουργός Υγείας και Πρόνοιας από τον Οκτώβριο του 1993 έως τον Ιανουάριο του 1996 και ξανά από το Σεπτέμβριο του 1996 έως το Νοέμβριο του 1998.

Από το 2010 μέχρι το 2014 ήταν δήμαρχος Χανίων.

Πηγές

Έλληνες ιατροί του 20ου αιώνα
Βουλευτές εκλεγμένοι με το ΠΑΣΟΚ
Βουλευτές Χανίων
Έλληνες υφυπουργοί Υγείας Πρόνοιας και Κοινωνικών Ασφαλίσεων
Έλληνες αναπληρωτές υπουργοί Υγείας Πρόνοιας και Κοινωνικών Ασφαλίσεων
Έλληνες υφυπουργοί Υγείας και Πρόνοιας
Έλληνες ιατροί του 21ου αιώνα
Δήμαρχοι Χανίων
Γεώργιος Κουβελάκης

Ο Γεώργιος Κουβελάκης (1936) είναι Έλληνας ανώτατος δικαστικός, επίτιμος σύμβουλος Επικρατείας, που διετέλεσε βουλευτής Επικρατείας του ΠΑΣΟΚ και υπουργός Δικαιοσύνης στην τελευταία κυβέρνηση του Ανδρέα Παπανδρέου.

Βιογραφικά στοιχεία
Γεννήθηκε το 1936 στο Μαυρομμάτι Ιθώμης Μεσσηνίας, κοντά στην Αρχαία Μεσσήνη. Σπούδασε νομικά στην Αθήνα και το Παρίσι και ακολούθησε καριέρα στον δικαστικό κλάδο. Όταν παραιτήθηκε το 1993 για να τοποθετηθεί στο ψηφοδέλτιο Επικρατείας του ΠΑΣΟΚ, ήταν ο 6ος κατά σειρά αρχαιότητας σύμβουλος Επικρατείας.

Κατά τη διάρκεια της δικτατορίας διώχθηκε ως μέλος της αντιστασιακής οργάνωσης Δημοκρατική Άμυνα και έζησε στο Παρίσι έως τη μεταπολίτευση.

Διετέλεσε βουλευτής Επικρατείας του ΠΑΣΟΚ (1993 - 1996) και υπουργός Δικαιοσύνης από τον Οκτώβριο του 1993 έως τον Φεβρουάριο του 1995.

Θητεία στο υπουργείο Δικαιοσύνης
Ως υπουργός Δικαιοσύνης ήταν υπεύθυνος για το Νόμο 2172/1993, με τον οποίο καταργήθηκε η θανατική ποινή στην Ελλάδα.

Κυρίως γνωστός είναι για την ολομέτωπη, και επιτυχημένη, επίθεση που εξαπέλυσε στον τότε πρόεδρο του Αρείου Πάγου, Βασίλειο Κόκκινο, που ήταν και ο πρόεδρος του Ειδικού Δικαστηρίου που δίκασε τον Ανδρέα Παπανδρέου και συνεπώς αποτελούσε «κόκκινο πανί» για την ελληνική Κεντροαριστερά: ο Κουβελάκης κατόρθωσε να περιορίσει δραστικά τις αρμοδιότητές του.

Το 1994 ο Κουβελάκης εισηγήθηκε την ψήφιση νόμου που ανέθετε την επιθεώρηση των δικαστικών λειτουργών (εξαιρετικά κρίσιμο θέμα για την εσωτερική λειτουργία της Δικαιοσύνης) στον νεότερο από τους αντιπροέδρους του Αρείου Πάγου, Γεώργιο Βελή, που είχε οριστεί σε αυτή τη θέση από το Υπουργικό Συμβούλιο της κυβέρνησης του ΠΑΣΟΚ, και την αφαιρούσε από τον αρχαιότερο των αντιπροέδρων, Σωκράτη Σωκρατείδη, που το 1967, επί χούντας, είχε εισηγηθεί την παραπομπή του Ανδρέα Παπανδρέου για εσχάτη προδοσία για την Υπόθεση ΑΣΠΙΔΑ.

Επίσης, με νόμο περιορίστηκαν δραστικά οι προαγωγές στον Άρειο Πάγο, για να μην τις αποφασίζει το Ανώτατο Δικαστικό Συμβούλιο στο οποίο προήδρευε ο Κόκκινος.

Ο Κουβελάκης τελικά οδηγήθηκε σε παραίτηση από τη θέση του υπουργού Δικαιοσύνης τον Φεβρουάριο του 1995, όταν, σε σύγκρουσή του με τους συνδικαλιστές των σωφρονιστικών υπαλλήλων και τον πρόεδρό τους Αντώνη Αραβαντινό, ο υπουργός παρά τω πρωθυπουργώ και στενός συνεργάτης του Ανδρέα Παπανδρέου, Αντώνης Λιβάνης, πήρε το μέρος των συνδικαλιστών. Η σύγκρουση προέκυψε από συναντήσεις με βαρυποινίτες και διευκολύνσεις σε αυτούς που πραγματοποιούσε ο Αραβαντινός για λογαριασμό του Λιβάνη και της ΕΥΠ, χωρίς την άδεια του υπουργείου Δικαιοσύνης.

Πηγές

Έλληνες δικαστικοί
Βουλευτές εκλεγμένοι με το ΠΑΣΟΚ
Έλληνες βουλευτές επικρατείας
Έλληνες υπουργοί Δικαιοσύνης
Λαϊκή Αντιπολίτευση

Η Λαϊκή Αντιπολίτευση ήταν εκλογικός συνασπισμός που συγκροτήθηκε ενόψει των εκλογών του 1990.

Ιστορικό
Η Λαϊκή Αντιπολίτευση ιδρύθηκε με πρωτοβουλία του Ν.Α.Ρ., της οργάνωσης που συγκρότησαν τον Ιανουάριο του 1990 μετά τη διάσπαση της Κ.Ν.Ε. το Σεπτέμβριο του 1989, οι δυνάμεις που ήρθαν σε ρήξη με το Κ.Κ.Ε. και στελέχη του που συντάχθηκαν με την πλειοψηφία του Κεντρικού Συμβουλίου της Κ.Ν.Ε. Στο μετωπικό σχήμα της Λαϊκής Αντιπολίτευσης συμμετείχαν το Εργατικό Επαναστατικό Κόμμα και ανένταχτοι της Αριστεράς.

Η Λαϊκή Αντιπολίτευση εκπροσωπούσε μια αγωνιστική γραμμή σύγκρουσης με το νεοφιλελευθερισμό που εκπροσωπούσε η Ν.Δ. υπό τον Κωνσταντίνο Μητσοτάκη, είχε αναφορά στο σοσιαλισμό και τον κομμουνισμό ασκώντας κριτική στον υπαρκτό σοσιαλισμό. Ήταν αντίθετη με τη συμμετοχή της Ελλάδας στην ΕΟΚ. Με αυτό το πλαίσιο ήταν αντίθετη με τη λογική της συναίνεσης που κυριαρχούσε το 1990 στην Αριστερά και ειδικότερα στο Συνασπισμό της Αριστεράς και της Προόδου, και τη βασική δύναμή του, το Κ.Κ.Ε.

Τελικά στις εκλογές, η Λαϊκή Αντιπολίτευση πήρε 14.365 ψήφους και 0,22%.

Παραπομπές

Πηγές
Φυλλάδιο με τις θέσεις της Λαϊκής Αντιπολίτευσης για τις εκλογές του 1990
Φυλλάδιο της Λαϊκής Αντιπολίτευσης για τους αγρότες ενόψει των εκλογών του 1990
Μπροσούρα του ΝΑΡ για τη στήριξη της Λαϊκής Αντιπολίτευσης στις εκλογές του 1990
Φυλλάδιο της ΚΝΕ (ΝΑΡ) υπέρ της Λαϊκής Αντιπολίτευσης μπροστά στις εκλογές του 1990

Δείτε επίσης
Νέο Αριστερό Ρεύμα
Εργατικό Επαναστατικό Κόμμα

Καταργημένα πολιτικά κόμματα στην Ελλάδα
Κομμουνιστικά κόμματα στην Ελλάδα
Ακροαριστερά
Βαλτέρι Μπότας

Ο Βάλτερι Μπότας (Valtteri Bottas, 28 Αυγούστου 1989) είναι Φινλανδός οδηγός της Φόρμουλα 1 ο οποίος τρέχει για λογαριασμό της Alfa Romeo Racing Team ORLEN. Ξεκίνησε την καριέρα του στην Φορμουλα 1 το 2013 όπου και οδήγησε με το μονοθέσιο της Williams μέχρι την σεζόν 2016 . Με την απόσυρση του Γερμανού Νίκο Ρόσμπεργκ ο Φινλανδός κλήθηκε να τον αντικαταστήσει στην Γερμανική ομάδα της Mercedes το 2017 με την οποία κατάφερε να κατακτήσει 10 νίκες, 20 Pole position και 67 podium μέχρι την σεζόν του 2021 όπου και ενημερώθηκε ότι θα τον αντικαταστήσει ο Τζωρτζ Ράσελ.Την σεζόν 2022 ο Μπότας αντικατέστησε τον θρύλο της Φορμουλα 1 Κιμι Ραικονεν στην Alfa Romeo καθώς ο τελευταίος αποσύρθηκε από την ενεργό δράση

Σύντομο βιογραφικό
Ο Μπότας γεννήθηκε στην πόλη Ναστόλα της Φινλανδίας στις 28 Αυγούστου του 1989. Ξεκίνησε την καριέρα του το 2005 από τα καρτ. Το 2013 εντάχθηκε στη Φόρμουλα 1 με την ομάδα της Williams όπου βρισκόταν μέχρι και το 2016.

Μετακίνηση στη Mercedes 
Στις 19 Δεκεμβρίου του 2016 η Διευθύνουσα Σύμβουλος της Williams Κλερ Γουίλιαμς είπε στον Μπότας πως απ' τα 
μεσάνυχτα της ημέρας εκείνης θα τον αποδέσμευαν απ' το συμβόλαιο το οποίο είχε με την ομάδα για να πάει στη Mercedes AMG Petronas προκειμένου να καλύψει τη θέση την οποία άφησε κενή ο Νίκο Ρόσμπεργκ ο οποίος είχε αποχωρήσει απ' το σπορ. Αυτό έγινε επειδή λίγες μέρες νωρίτερα είχε τηλεφωνήσει στο σερ Φρανκ Γουίλιαμς, πατέρα της Κλερ και ιδρυτή της ομάδας ο Αγωνιστικός Διευθυντής της 2ης Τότο Βολφ και του' χε πει πως ο Μπότας ήταν 1ο όνομα στη λίστα τους για την αντικατάσταση του Ρόσμπεργκ.

Φινλανδοί οδηγοί Φόρμουλα 1
Χρήστος Φώλιας

Ο Χρήστος Φώλιας (1951) είναι Έλληνας επιχειρηματίας και πολιτικός, που διετέλεσε βουλευτής και υπουργός στην κυβέρνηση του Κώστα Καραμανλή.

Βιογραφικά στοιχεία
Γεννήθηκε το 1951 στη Θεσσαλονίκη, ενώ κατάγεται από τα Γρεβενά. Σπούδασε οικονομικές επιστήμες στο Αμερικανικό Πανεπιστήμιο της Βηρυτού. Ως επιχειρηματίας, συμμετείχε στην ομάδα που δημιούργησε την Goody's, που σήμερα είναι η μεγαλύτερη ελληνική αλυσίδα εστιατορίων γρήγορου φαγητού, και υπήρξε ο εμπνευστής του ονόματός της. Η Goody's ήταν η πρώτη ελληνική επιχείρηση που εφάρμοσε το σύστημα franchising για την ανάπτυξη της αλυσίδας.

Το 1999 τοποθετήθηκε στο ευρωψηφοδέλτιο της Νέας Δημοκρατίας από τον Κώστα Καραμανλή. Εκλέχθηκε ευρωβουλευτής, θέση στην οποία παρέμεινε μέχρι το 2004, οπότε παραιτήθηκε για να θέσει υποψηφιότητα στις βουλευτικές εκλογές εκείνης της χρονιάς, στο νομό Γρεβενών. Εκλέχθηκε βουλευτής Γρεβενών το 2004 και επανεκλέχθηκε το 2007.

Διετέλεσε υφυπουργός Οικονομίας και Οικονομικών από τον Μάρτιο του 2004 μέχρι τον Σεπτέμβριο του 2007, και υπουργός Ανάπτυξης από τον Σεπτέμβριο του 2007 μέχρι τον Ιανουάριο του 2009.

Πηγές

Έλληνες επιχειρηματίες
Ευρωβουλευτές εκλεγμένοι με τη Νέα Δημοκρατία
Βουλευτές εκλεγμένοι με τη Νέα Δημοκρατία
Βουλευτές Γρεβενών
Έλληνες υφυπουργοί Οικονομίας και Οικονομικών
Έλληνες υπουργοί Ανάπτυξης
Κιργιζική Σοβιετική Σοσιαλιστική Δημοκρατία

Η Κιργιζική Σοβιετική Σοσιαλιστική Δημοκρατία (συντομογραφία: ΚΣΣΔ ή Κιργιζική ΣΣΔ, κιργιζικά: Кыргыз Советтик Социалисттик Республикасы, ρωσικά: Киргизская Советская Социалистическая Республика Kirgizskaya) ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Βρίσκονταν στην κεντρική Ασία και συνόρευε στον βορά με την Καζακική ΣΣΔ, στα δυτικά με την Ουζμπεκική ΣΣΔ, στα νοτιοδυτικά με την Τατζικική  ΣΣΔ και στα ανατολικά με την Λαϊκή Δημοκρατία της Κίνας. Πρωτεύουσα και μεγαλύτερη πόλη ήταν το Φρούνζε, που σήμερα ονομάζεται Μπισκέκ. Μετά την διάλυση της ΕΣΣΔ το 1991, η Κιργιζική ΣΣΔ έγινε η ανεξάρτητη Δημοκρατία του Κιργιστάν.

Εξωτερικοί σύνδεσμοι 

Ιστορία της Κιργιζίας
Σοβιετικές Σοσιαλιστικές Δημοκρατίες
Πρώην μη αναγνωρισμένα κράτη

Βιβλιογραφία 
 

Κιργιζια
Ιστορία της Κιργιζίας
Γεωργιανή Σοβιετική Σοσιαλιστική Δημοκρατία

Η  Γεωργιανή Σοβιετική Σοσιαλιστική Δημοκρατία (συντομογραφία: ΓΣΣΔ ή Γεωργιανή ΣΣΔ, γεωργιανά: საქართველოს საბჭოთა სოციალისტური რესპუბლიკა, ρωσικά: Грузинская Советская Социалистическая Республика) ήταν μία από τις δώδεκα Σοβιετικές Σοσιαλιστικές Δημοκρατίες, ως μέλος της Υπερκαυκασιανής Σοβιετικής Ομοσπονδιακής Σοσιαλιστικής Δημοκρατία, που συγκρότησαν την ΕΣΣΔ από το 1920 έως το 1922. Ιδρύθηκε στις 25 Φεβρουαρίου 1921, αλλά από τις 12 Μαρτίου 1922 μέχρι τις 5 Δεκεμβρίου 1936 ανήκε στην Υπερκαυκασιανή ΣΟΣΔ  (μαζί με την Αρμενική ΣΣΔ και την Αζερική ΣΣΔ). Βρίσκονταν στον Καύκασο και συνόρευε στον βορά με την Ρωσική ΣΟΣΔ, στον νότο με την Αρμενική ΣΣΔ και την Τουρκία και στα ανατολικά με την Αζερική ΣΣΔ. Στα δυτικά βρέχονταν από την Μαύρη Θάλασσα. Πρωτεύουσα και μεγαλύτερη πόλη ήταν η Τιφλίδα. Μετά την διάλυση της ΕΣΣΔ το 1991, έγινε το ανεξάρτητο κράτος της Γεωργίας.

Εξωτερικοί σύνδεσμοι 

Ιστορία της Γεωργίας
Σοβιετικές Σοσιαλιστικές Δημοκρατίες
Γεωργιανή Σοβιετική Σοσιαλιστική Δημοκρατία

Παραπομπές

Βιβλιογραφία 
 
 

Γεωργια
Ιστορία της Γεωργίας
Πρωτάθλημα ποδοσφαίρου Κοσσυφοπεδίου

Το Πρωτάθλημα ποδοσφαίρου Κοσόβου (Αλβανικά: Superliga και Kosovës), επίσης γνωστή ως  Vala Superleague του Κοσσυφοπεδίου λόγοι για τη χορηγία, είναι η κορυφαία κατηγορία του ποδοσφαίρου στο Κοσσυφοπέδιο. Το τμήμα το οποίο δημιουργήθηκε το 1945 και επίσημα το όνομά του έχει αλλάξει πολλές φορές. Η Βάλα Σουπερλίγκα διοργανώνεται από την Ποδοσφαιρική Ομοσπονδία του Κοσσυφοπεδίου και η διαίρεση έχει σήμερα μια μορφή 10-ομάδων. Οι σύλλογοι παίζουν μεταξύ τους τέσσερις φορές κατά τη διάρκεια της σεζόν για ένα πρόγραμμα 36-αγώνα. Στο τέλος της σεζόν, οι τρεις τελευταίες ομάδες στο τμήμα υποβιβάζονται στην δεύτερη βαθμίδα, και φαίνεται Liga.

Η Βάλα Σουπερλίγκα ήταν εκτός FIFA και της UEFA μέχρι το Κοσσυφοπέδιο να εισαχθεί  στις 3 Μαΐου, 2016.

Σύστημα διεξαγωγής
Το πρωτάθλημα αποτελείται από 10 ομάδες. Συνολικά υπάρχουν 4 γύροι δηλαδή κάθε ομάδα δίνει 36 αγώνες. Οι 2 τελευταίοι υποβιβάζονται στην Λίγκα ε Πάρε και ο τρίτος από το τέλος παίζει μπαράζ παραμονής. Από την σεζόν 2017-18 συμμετέχουν και 2 ομάδες στα ευρωπαϊκά διασυλλογικά κύπελλα αφού η ομοσπονδία έγινε μέλος το 2016.

Ομάδες της σεζόν 2016-17
 Μπέσα Κοσόβου
 Ντρενίκα Κοσόβου
 Ντρίτα Κοσόβου
 ΚΦ Φεροκινέλι
 ΚΦ Χατζβαλία
 ΚΦ Λαπί
 ΚΦ Φεριζάι
 ΚΦ Τζιλάνι
 ΚΦ Λιρία
 Πρίστινα ΦΚ
 ΚΦ Τρέσπα
 ΚΦ Τρέσπα'89

Πρωταθλητές από την διακήρυξη ανεξαρτησίας του Κοσόβου 

2007–08 ΦΚ Πρίστινα 
2008–09 ΦΚ Πρίστινα 
2009–10 ΚΦ Τρέσπα 
2010–11 Χύσι Κοσόβου
2011–12 ΦΚ Πρίστινα 
2012–13 ΦΚ Πρίστινα 
2013–14 Βούχτρι Κόσοβο 
2014–15 ΚΦ Φερονικέλι
2015–16 ΚΦ Φερονικέλι
2016–17 ΚΦ Τρέσπα'89
2017-18 Ντρίτα Κοσόβου
2018–19 ΚΦ Φερονικέλι
2019-20 Ντρίτα Κοσόβου
2020–21 ΦΚ Πρίστινα
2021-22 Μπαλκάνι

Εξωτερικοί σύνδεσμοι
 Επίσημη ιστοσελίδα του πρωταθλήματος Κοσόβου

Ποδοσφαιρικές διοργανώσεις Κοσσυφοπεδίου
Chess Titans

Το Chess Titans είναι βιντεοπαιχνίδι των Windows από την Oberon Games και βασίζεται στο κλασσικό παιχνίδι σκάκι. Ξεκίνησε να περιλαμβάνεται στα Windows Vista Build 2519 και Windows 7 (Home Premium, Business/Professional, Enterprise, και Ultimate). Από τα Windows 8 και μετά, το παιχνίδι δεν είναι πλέον διαθέσιμο.

Το παιχνίδι παλιότερα ήταν γνωστό ως Chess και περιλαμβανόταν στο Microsoft Entertainment Pack 4.

Το παιχνίδι είναι πλήρως κινούμενο και έχει σχεδιαστεί για τα Windows Aero. Το παιχνίδι διαθέτει μία φωτορεαλιστική σκακιέρα, που μπορεί να περιστραφεί σε 3D, και υπάρχουν θέματα για την σκακιέρα και τα πιόνια.

Παραπομπές

Παιχνίδια της Microsoft
Windows 7
Windows Vista
Τουρνουά Μάστερς (γκολφ)

Το Τουρνουά Μάστερς, περισσότερο γνωστό με την ονομασία The Masters ή  The US Masters είναι ένα από τα 4 μεγάλα πρωταθλήματα του επαγγελματικού γκολφ.  Διεξάγεται κάθε χρόνο τον Απρίλιο και στην ίδια τοποθεσία, την Ογκούστα της Τζόρτζια. Τα Μάστερς ξεκίνησαν από τον Κλίφορντ Ρόμπερτς και τον Μπόμπι Τζόουνς.

Περιγραφή 
Στο τουρνουά ακολουθούνται πολλές παραδόσεις. Από το 1949, ένα πράσινο μπουφάν δίνεται στο νικητή, ο οποίος πρέπει να το επιστρέψει στη λέσχη έναν χρόνο μετά τη νίκη του. 
 Πριν διεξαχθεί κάθε τουρνουά δίνεται το Δείπνο των Πρωταθλητών (The Champions Dinner), που εγκαινιάστηκε από τον Μπεν Χόγκαν το 1952, στο οποίο παίρνουν μέρος μόνον οι προηγούμενοι νικητές και επιλεγμένα μέλη της λέσχης της Ογκούστα.

Πολυνίκης του τουρνουά είναι ο Τζακ Νικλάους με 6 νίκες συνολικά ανάμεσα στο 1963 και στο 1986.

Το εθνικό γήπεδο της Ογκούστα εγκαινιάστηκε το 1933 και έχει τροποποιηθεί αρκετές φορές έκτοτε από διαφορετικούς αρχιτέκτονες.

Νικητές
Ο πρώτος νικητής του Μάστερς ήταν ο Όρτον Σμιθ το 1934, ο οποίος κέρδισε ξανά το 1936.

Σημειώσεις

 Par είναι ο προκαθορισμένος αριθμός χτυπημάτων που ένας γκόλφερ θα πρέπει να δώσει για μια τρύπα, έναν γύρο ή ένα τουρνουά. E σημαίνει που σημαίνει ότι το τουρνουά ολοκληρώθηκε με τον προκαθορισμένο αριθμό χτυπημάτων.
 Τα έτη 1943, 1944 και 1945 δεν διεξήχθησαν τουρνουά εξαιτίας του Δευτέρου Παγκοσμίου Πολέμου.
 Ο Τζιν Σαράζεν κέρδισε στα πλέι οφ τον Κρεγκ Γουντ. 
 Ο Μπάιρον Νέλσον κέρδισε σε πλέι οφ τον Μπεν Χόγκαν. 
 Ο Σαμ Σνιντ κέρδισε στα πλέι οφ τον Μπεν Χόγκαν. 
 Ο Άρνολντ Πάλμερ κέρδισε στα πλέι οφ τον Ντάου Φίνστεργουολντ και τον Γκάρι Πλέιερ.
 Ο Τζακ Νικλάους κέρδισε στα πλέι οφ τον  Γκέι Μπριούερ και τον Τόμι Τζέικομπς.
 Ο Μπίλι Κάσπερ κέρδισε στα πλέι οφ τον Τζιν Λίτλερ.
 Ο Φάζι Ζόελερ  κέρδισε στα πλέι οφ τον Εντ Σνιντ και τον Τομ Γουάτσον.
 Ο Κρεγκ Στέιντλερ κέρδισε στα πλέι οφ τον Νταν Πολ.
 Ο Λάρι Μάιζε κέρδισε στα πλέι οφ τον Σέβε Μπαγιεστέρος και τον Γκρεγκ Νόρμαν.
 Ο Νικ Φάλντο κέρδισε στα πλέι οφ τον Σκοτ Χοτς.
 Ο Νικ Φάλντο κέρδισε στα πλέι οφ τον Ρέιμοντ Φλόιντ.
 Ο Μάικ Γουάιρ κέρδισε στα πλέι οφ τον  Λεν Ματιάς.
 Ο Τάιγκερ Γουντς κέρδισε στα πλέι οφ τον Κρις ντι Μάρκο.
 Ο Άνχελ Καμπρέρα κέρδισε στα πλέι οφ τον Τσαντ Κάμπελ και τον Κένι Πέρι.
 Ο Μπούμπα Γουάτσον κέρδισε στα πλέι οφ τον Λούις Ουστχόιζεν.
 Ο Άνταμ Σκοτ κέρδισε στα πλέι οφ τον Άνχελ Καμπρέρα.

Νικητές κατά εθνικότητα

Παραπομπές 

Γκολφ
Λεωφόρος Βασιλίσσης Όλγας (Αθήνα)

Η Λεωφόρος Βασιλίσσης Όλγας είναι από τις κεντρικότερες λεωφόρους της Αθήνας, η οποία συνδέει τη Λεωφόρο Αμαλίας με τη Λεωφόρο Βασιλέως Κωνσταντίνου. Ονομάστηκε έτσι προς τιμήν της Βασίλισσας Όλγας. Εκατέρωθεν της λεωφόρου βρίσκονται ο Εθνικός Κήπος και οι στύλοι του Ολυμπίου Διός. Από τη μια λωρίδα της λεωφόρου διέρχεται το Τραμ.

Βασιλισσης Ολγας
Ματ Μπάρλοου

Ο Ματ Μπάρλοου είναι Αμερικανός τραγουδιστής της heavy metal μουσικής σκηνής, γνωστός ως πρώην μέλος των Iced Earth και των Pyramaze, ενώ πλέον δραστηριοποιείται με τους Ashes of Ares. Το 2003, παραιτήθηκε από την μουσική βιομηχανία για να γίνει αστυνομικός, πριν επιστρέψει στην ενεργό δράση το 2007.

Βιογραφία
Ο Μπάρλοου γεννήθηκε στις 10 Μαρτίου 1970 στο Μπιλόξι του Μισισίπι. Κυριότερες μουσικές επιρροές του υπήρξαν οι Μπρους Ντίκινσον, Ρομπ Χάλφορντ, Τζέιμς Χέτφιλντ, Τζεφ Τέιτ, Τσακ Μπίλι, Έλβις Πρίσλεϊ, Ράντι Όουεν, Γκρεγκ Όλμαν, κ.α..

Στους Iced Earth εντάχθηκε το 1993, μετά το τέλος της περιοδείας για την προώθηση του άλμπουμ "Night of the Stormrider", όταν και αντικατέστησε τον Τζον Γκρίλι. Η πρώτη του ηχογράφηση μαζί τους ήταν για τον δίσκο "Burnt Offerings", συνεχίζοντας με τα πιο επιτυχημένα άλμπουμ τους, "The Dark Saga" και "Something Wicked This Way Comes".

Παρέμεινε στο συγκρότημα μέχρι το 2003, όταν και αποχώρησε για να γίνει αστυνομικός, επηρεασμένος από τις επιθέσεις της 11ης Σεπτεμβρίου 2001 στο Παγκόσμιο Κέντρο Εμπορίου. Η παραίτηση του δεν είχε γίνει αρχικά αποδεκτή από τον Τζον Σέιφερ, ο οποίος τον έπεισε να παραμείνει στο συγκρότημα στα τέλη του 2002, αλλά κατά τις αρχικές ηχογραφήσεις του δίσκου "The Glorious Burden" η φωνή του Μπάρλοου δεν είχε ήταν στο επιθυμητό επίπεδο, με αποτέλεσμα την αντικατάσταση του από τον πρώην τραγουδιστή των Judas Priest, Τιμ Όουενς.

Εργάστηκε στο αστυνομικό τμήμα της Τζόρτζταουν και ήταν τραγουδιστής της αστυνομικής πολιτειακής μπάντας, παίζοντας σε σχολεία με σκοπό να κρατήσουν τα παιδιά μακρυά από την χρήση ναρκωτικών, τη βία, κ.α..

Τον Απρίλιο του 2007, έγινε μέλος των Δανών Pyramaze, με τους οποίους κυκλοφόρησε το άλμπουμ "Immortal" στις 30 Μαΐου 2008.

Στα τέλη του 2007, έγινε γνωστό ότι ο Μπάρλοου επέστρεψε στους Iced Earth, ηχογραφώντας το άλμπουμ "The Crucible of Man: Something Wicked Part 2". Αποχώρησε από το συγκρότημα τρία χρόνια αργότερα, μετά το τέλος της τότε ευρωπαϊκής περιοδείας του συγκροτήματος, με τελευταία του εμφάνιση στο "Wacken Open Air" στις 6 Αυγούστου 2011.

Το καλοκαίρι του 2012, ο Μπάρλοου ανακοίνωσε την δημιουργία των Ashes of Ares μαζί με τον πρώην κιθαρίστα των Iced Earth, Φρέντι Βιντάλες, το ντράμερ των Nevermore, Βαν Γουίλιαμς, τον μπασίστα Ντιν Στέρνμπεργκ και τον κιθαρίστα Τζιο Γκεράκα. Μαζί, κυκλοφόρησαν τον ομώνυμο τους δίσκο τον Σεπτέμβριο του 2013.

Δισκογραφία

Παραπομπές

Πηγές
 Matt Barlow (Iced Earth)- Musician Profile - Spirit of Metal
 Matt Barlow - Encyclopaedia Metallum: The Metal Archives
 Matthew Barlow Discography at Discogs

Εξωτερικοί σύνδεσμοι 

 The Official Iced Earth Website
 Matthew Barlow (Official) | Facebook

Αμερικανοί τραγουδιστές
Ροκ μουσικοί
Ακτίνα Σβάρτσιλντ

Ακτίνα Schwarzschild ονομάζεται η οριακή ακτίνα (από το κέντρο του) που πρέπει να έχει ένα ουράνιο σώμα ώστε να καταλήξει σε μαύρη τρύπα. Δηλαδή αν ένα ουράνιο σώμα έχει ακτίνα μικρότερη από την ακτίνα Schwarzschild του τότε είναι μαύρη τρύπα. Ο όρος χρησιμοποιείται ειδικότερα στη φυσική και την αστρονομία, με έμφαση στα βαρυτικά φαινόμενα. Ο τύπος που δίνει την ακτίνα αυτή είναι:

 : η βαρυτική σταθερά η οποία είναι περίπου 6.673×10−11 N·(m/kg)2

          : η μάζα του ουράνιου σώματος

  : η ταχύτητα του φωτός (στο κενό) στο τετράγωνο (περίπου 8.98755179×1016 m/s)

Η ακτίνα Schwarzschild πήρε το όνομά της από τον Γερμανό αστρονόμο Karl Schwarzschild, ο οποίος υπολόγισε αυτήν ακριβώς τη λύση για τη θεωρία της γενικής σχετικότητας το 1916.

Παραπομπές

Πηγές 
 Βιβλίο Μαθητή Φυσικής Κατεύθυνσης Β' Λυκείου
 https://web.archive.org/web/20170307125342/http://www.physics.ntua.gr/~zamarias/evi/k35a.html

Μαύρες τρύπες
Ασάνης Έβρου

Ο Ασάνης ή η Ασάνη, αποτελεί ακατοίκητη νησίδα που βρίσκεται στο νομό Έβρου, και συγκεκριμένα στις εκβολές του Δέλτα του Έβρου του Δήμου Αλεξανδρούπολης, με τις νησίδες Ξέρα Ασάνη στα δυτικά, και Καραβιού Ξηράδι στα νοτιοδυτικά να βρίσκονται σε κοντινή απόσταση.Είναι η μεγαλύτερη από τις νησίδες, και η συνολική έκταση της είναι 0.412 τ. χλμ. και και το μήκος της ακτής 6.041 χλμ.

Η νησίδα, όπως και η ευρύτερη περιοχή, αποτελεί οικότοπο που φιλοξενεί μεγάλο αριθμό από είδη πτηνών.

Παραπομπές

Νησίδες του Δέλτα του Έβρου
Πέδρο Κατεριάνο

Ο Πέδρο Κατεριάνο (Pedro Álvaro Cateriano Bellido, γενν. στις 26 Ιουνίου 1958) είναι δικηγόρος και πολιτικός από το Περού, ο οποίος χρημάτισε πρωθυπουργός από τις 15 Ιουλίου 2020 ως τις 6 Αυγούστου 2020 και ξανά από τις 2 Απριλίου 2015 ως τις 28 Ιουλίου 2016. Προηγουμένως υπηρέτησε ως υπουργός Άμυνας από τον Ιούλιο του 2012 ως τον Απρίλιο του 2015.

Σταδιοδρομία
Ως δικηγόρος ειδικεύτηκε στο συνταγματικό δίκαιο. Από το 1990 ως το 1992 ήταν μέλος του κοινοβουλίου του Περού. Υπηρέτησε ως αναπληρωτής υπουργός δικαιοσύνης από το 2001 ως το 2002. Το 2007 ορίστηκε εκλογικός παρατηρητής από τον Οργανισμό Αμερικανικών Κρατών στη Γουατεμάλα και ως παράγοντας του Περού στην Διαμερικανική Επιτροπή για τα Ανθρώπινα Δικαιώματα (IACHR). Επιπρόσθετα, διδάσκει δίκαιο στο Πανεπιστήμιο της Λίμα.

Διορίστηκε υπουργός Άμυνας στις 24 Ιουλίου 2012 στην κυβέρνηση του Χουάν Χιμένες. Ο Κατεριάνο αντικατέστησε τον Χοσέ Ουρκίσο Μάγκια στο αξίωμα.

Πρωθυπουργός
Τον Απρίλιο του 2015 ο πρόεδρος Ογιάντα Ουμάλα διόρισε τον Κατεριάνο στην πρωθυπουργία μετά την μομφή εναντίον της προκατόχου του, Άνα Χάρα, για κατασκοπεία σε βάρος βουλευτών, δημοσιογράφων, επιχειρηματιών και άλλων πολιτών.

Ο Κατεριάνο διορίστηκε για δεύτερη φορά πρωθυπουργός από τον πρόεδρο Μαρτίν Βισκάρα στις 15 Ιουλίου 2020, στη θέση του Βισέντε Σεμπάγιος, εν μέσω σφοδρών επικρίσεων κατά της κυβέρνησης για τη διαχείριση της πανδημίας του κορονοϊού στο Περού.

Η δεύτερη θητεία του Κατεριάνο στην πρωθυπουργία ήταν βραχύβια, καθώς η κυβέρνησή του κατέρρευσε στις 4 Αυγούστου 2020, όταν το Κογκρέσο δεν ενέκρινε τον διορισμό του, καθώς 54 βουλευτές την καταψήφισαν έναντι 37 που ήταν υπέρ και 34 αποχές. Τον αντικατέστησε στην πρωθυπουργία ο στρατηγός Γουόλτερ Μάρτος, ο οποίος ήταν υπουργός Άμυνας την περίοδο του διορισμού του στην πρωθυπουργία.

Παραπομπές

Πρωθυπουργοί του Περού
Ιάκωβος Βαραδαίος

Ο Ιάκωβος Βαραδαίος ή Γιακούμπ αλ Μπαραντέι (... - 30 Ιουλίου 578) ήταν χριστιανός επίσκοπος της Έδεσσας στη Συρία, από το 543 μέχρι το θάνατό του το 578. Ήταν μία από τις πιο σημαντικές προσωπικότητες στην ιστορία της Συριακής Ορθόδοξης Εκκλησίας και γενικά των Προχαλκηδόνιων εκκλησιών, ήταν οπαδός των Μονοφυσιτών σε μια εποχή στην οποία το δόγμα βρίσκονταν υπό διωγμό και παρακμή από τον ορθόδοξο αυτοκράτορα Ιουστινιανό Α. Η προσπάθεια του ήταν καθοριστική για την αναδιοργάνωση και συνέβαλε καίρια στην ανεξαρτητοποίησή της κοινότητας, τα μέλη της οποίας ονομάστηκαν Ιακωβίτες χριστιανοί.

Βιογραφία 
Γεννήθηκε κοντά στην πόλη της Κωνσταντίνης, και μετά την ενηλικίωση του ο Ιάκωβος χειροτονήθηκε μονοφυσίτης επίσκοπος της Έδεσσας (541 μ.Χ.), από την Θεοδώρα που διέταξε τον Πατριάρχη Αλεξανδρείας Θεοδόσιο να ορίσει δύο επισκόπους στη Συρία προκειμένου να μετριάσει την διωκτική πολιτική του Εφραίμ. Μέσω των δραστηριοτήτων του, έσωσε την κοινότητα των μονοφυσιτών στη Μικρά Ασία και την Ανατολή από την εξαφάνιση με τους διωγμούς του αυτοκράτορα όλων των μη Χαλκηδονίων,  χειροτονώντας επισκόπους, ιερείς, και ενώνοντας την διάσπαρτη κοινότητα σε έναν οργανισμό που άντεξε τις πολιτικές και δυναστικές αναταράξεις στη Μέση Ανατολή.

Παραπομπές

Εξωτερικοί σύνδεσμοι 

Μονοφυσιτισμός
Σύροι κληρικοί
Βυζαντινοί του 6ου αιώνα
Επίσκοποι του 6ου αιώνα
Αλέκος Φιλιππόπουλος

Ο Αλέκος Φιλιππόπουλος (1927 - 1991) ήταν Έλληνας δημοσιογράφος, ο οποίος εισήγαγε το μικρό σχήμα (ταμπλόιντ) στις εφημερίδες το 1981, ως ιδρυτικός διευθυντής στο «Έθνος» του Γιώργου Μπόμπολα.

Βιογραφικά στοιχεία
Ξεκίνησε την δημοσιογραφική του σταδιοδρομία στην εφημερίδα «Ακρόπολις» το 1941, σε ηλικία 14 ετών, ως συντάκτης του αθλητικού ρεπορτάζ. Αργότερα εργάστηκε σε πολλές μεγάλες εφημερίδες, αναλαμβάνοντας διευθυντής και αρχισυντάκτης. Τη δεκαετία του 1950 εργάστηκε στην εφημερίδα «Εμπρός», κατόπιν στη «Μεσημβρινή» ως αρχισυντάκτης, και το 1967 στην «Απογευματινή», επίσης ως αρχισυντάκτης.

Μεταπολιτευτικά διατέλεσε αρχισυντάκτης της βραχύβιας «Αδέσμευτης Γνώμης», η οποία δημιουργήθηκε και εκδόθηκε από δημοσιογράφους που απεργούσαν.
Το 1975 υπήρξε συνιδρυτής (μαζί με τον Κίτσο Τεγόπουλο) της «Ελευθεροτυπίας», της οποίας και ανέλαβε πρώτος διευθυντής, αποχωρώντας στη συνέχεια λόγω προσωπικών διαφορών με τον Τεγόπουλο.

Από το 1978 υπήρξε άμεσος συνεργάτης του Γιώργου Μπόμπολα στο εγχείρημα της επανέκδοσης της εφημερίδας «Έθνος» και «Έθνος της Κυριακής», η οποία τελικά κυκλοφόρησε τον Σεπτέμβριο του 1981, κατακτώντας γρήγορα την πρώτη θέση στην κυκλοφορία. Τότε εισήγαγε και το μικρό σχήμα ταμπλόιντ.

Αποχώρησε από το «Έθνος» το 1989 και έως τον θάνατό του το 1991 ήταν σύμβουλος προγράμματος της τηλεόρασης του Αντέννα.

Παραπομπές

Εξωτερικοί σύνδεσμοι 
Έτσι γεννήθηκε η “Ελευθεροτυπία”. Του Σεραφείμ Φυντανίδη, άρθρο του Σεραφείμ Φυντανίδη, αναδημοσίευση στις 26-12-2014, ανάκτηση 16-4-2015.

Έλληνες δημοσιογράφοι
Λετονική Σοβιετική Σοσιαλιστική Δημοκρατία

Η Λετονική Σοβιετική Σοσιαλιστική Δημοκρατία  (συντομογραφία: ΛΣΣΔ ή Λετονική ΣΣΔ, λετονικά: Latvijas Padomju Sociālistiskā Republika, ρωσικά: Латвийская Советская Социалистическая Республика) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την Σοβιετική Ένωση. Το ανεξάρτητο κράτος της Λετονίας προσαρτήθηκε στην ΕΣΣΔ την 21η Ιουλίου 1940, στα πλαίσια του γερμανοσοβιετικού συμφώνου Μολότοφ-Ρίμπεντροπ, ενώ η ΣΣΔ Λετονίας συγκροτήθηκε έγινε σοβιετική δημοκρατία στις 5 Αυγούστου. Στο μεγαλύτερο μέρος του Μεγάλου Πατριωτικού Πολέμου η έκταση της ΣΣΔ ήταν υπό γερμανική κατοχή. Η χώρα απελευθερώθηκε από τον προελαύνοντα Κόκκινο Στρατό στα 1944-45. Μεταπολεμικά παρέμεινε ενωσιακή δημοκρατία μέχρι και την διάλυση της ΕΣΣΔ το 1991. Το ανεξάρτητο κράτος της Δημοκρατίας της Λετονίας συγκροτήθηκε την 21η Αυγούστου 1991, ενώ ήδη από τις 4 Μαΐου 1990 είχε ανακηρυχθεί η de facto ανεξαρτητοποίησή της. Η Λετονική ΣΣΔ συνόρευε με την Εσθονική ΣΣΔ, την Ρωσική ΣΟΣΔ, την Λευκορωσική ΣΣΔ και την Λιθουανική ΣΣΔ. Στα δυτικά βρέχονταν από την Βαλτική Θάλασσα. Πρωτεύουσα ήταν η Ρίγα.

Εξωτερικοί σύνδεσμοι 

Ιστορία της Λετονίας
Σοβιετικές Σοσιαλιστικές Δημοκρατίες
Πρώην μη αναγνωρισμένα κράτη

Βιβλιογραφία 
 

Λετονια
Ιστορία της Λετονίας
Ουζμπεκική Σοβιετική Σοσιαλιστική Δημοκρατία

Η Ουζμπεκική Σοβιετική Σοσιαλιστική Δημοκρατία (συντομογραφία: ΟΣΣΔ ή Ουζμπεκική ΣΣΔ, ουζμπεκικά: Ўзбекистон Совет Социалистик Республикаси, ρωσικά: Узбекская Советская Социалистическая Республика) ήταν μία από τις δεκαπέντε Σοβιετικές Σοσιαλιστικές Δημοκρατίες. Συγκροτήθηκε το 1924 και βρίσκονταν στην κεντρική Ασία. Συνόρευε με την Καζακική ΣΣΔ στα δυτικά και βόρεια, με την Κιργιζική ΣΣΔ και την Τατζικική ΣΣΔ στα ανατολικά, με την  Τουρκμενική ΣΣΔ και το Αφγανιστάν στα νότια. Πρωτεύουσα το μεγαλύτερο διάστημα της ύπαρξης της ήταν η Τασκένδη. Όταν διαλύθηκε η ΕΣΣΔ το 1991, η Ουζμπεκική ΣΣΔ μετετράπη στο ανεξάρτητο κράτος της Δημοκρατίας του Ουζμπεκιστάν.

Βιβλιογραφία

Εξωτερικοί σύνδεσμοι 

Πρώην μη αναγνωρισμένα κράτη

Ουζμπεκιστάν
Ιστορία του Ουζμπεκιστάν

*
Τατζικική Σοβιετική Σοσιαλιστική Δημοκρατία

Η Τατζικική Σοβιετική Σοσιαλιστική Δημοκρατία (συντομογραφία: ΤΣΣΔ ή Τατζικική ΣΣΔ, τατζίκ: Республикаи Советии Социалистии Тоҷикистон, ρωσικά: Таджикская Советская Социалистическая Республика) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την Σοβιετική Ένωση. Δημιουργήθηκε στις 5 Δεκεμβρίου 1929 στην θέση της προγενέστερης ΑΣΣΔ Τατζικιστάν, που ήταν μέρος της Ουζμπεκικής ΣΣΔ. Βρίσκονταν στην κεντρική Ασία και συνόρευε με τις Κιργιζική ΣΣΔ και Ουζμπεκική ΣΣΔ]] καθώς και με το Αφγανιστάν, την Λαϊκή Δημοκρατία της Κίνας και το Πακιστάν. Πρωτεύουσα ήταν η Ντουσαμπέ. Στις 9 Σεπτεμβρίου 1991 ανεξαρτητοποιήθηκε από την ΕΣΣΔ και μετονομάστηκε σε Δημοκρατία του Τατζικιστάν.

Εξωτερικοί σύνδεσμοι 

Ιστορία της Τατζικιστάν
Σοβιετικές Σοσιαλιστικές Δημοκρατίες
Πρώην μη αναγνωρισμένα κράτη

Βιβλιογραφία 
 

Τατζικισταν
Ιστορία του Τατζικιστάν
Εμμανουήλ Γρηγορίου

Ο Εμμανουήλ Γρηγορίου του Θεοδώρου (1904  - 16 Μαρτίου 1948) ήταν Έλληνας δημοσιογράφος και βουλευτής.

Πολιτική σταδιοδρομία 
Πολιτεύτηκε στην Αρκαδία. Στις εκλογές του 1946 ήταν υποψήφιος βουλευτής με το κόμμα των Φιλελευθέρων αλλά απέτυχε να εκλεγεί, συγκεντρώνοντας 1.138 ψήφους.  
Ωστόσο, όταν πέθανε ο βουλευτής Θεόδωρος Μανέτας,  στις 7 Οκτωβρίου 1947 ο Γρηγορίου εξελέγη βουλευτής. 
Πέθανε στις 16 Μαρτίου 1948 και τον διαδέχθηκε στην έδρα του ο Δημήτριος Ζέρβας.

Παραπομπές 

Βουλευτές Αρκαδίας
Βουλευτές εκλεγμένοι με το κόμμα των Φιλελευθέρων
Δημήτριος Ζέρβας

Ο Δημήτριος Ζέρβας του Θεοδώρου (1908  - 21 Ιουλίου 1984) ήταν Έλληνας γιατρός και βουλευτής.

Πολιτική σταδιοδρομία 
Σπούδασε Ιατρική και πολιτεύτηκε στην Αρκαδία. Ήταν παντρεμένος με την Ελένη Ζέρβα. Στις εκλογές του 1946 ήταν υποψήφιος βουλευτής με το κόμμα των Φιλελευθέρων αλλά απέτυχε να εκλεγεί, συγκεντρώνοντας 783 ψήφους.  
Ωστόσο, μετά το θάνατο του βουλευτή Εμμανουήλ Γρηγορίου, στις 20 Μαρτίου 1948 ο Ζέρβας εξελέγη βουλευτής Αρκαδίας. Επανεξελέγη στις εκλογές του 1951 με το κόμμα των Φιλελευθέρων και υπηρέτησε από τον Σεπτέμβριο του 1951 ως τον Οκτώβριο του 1952.

Πέθανε στην Αθήνα και κηδεύτηκε στις 21 Ιουλίου 1984.

Παραπομπές 

Βουλευτές Αρκαδίας
Βουλευτές εκλεγμένοι με το κόμμα των Φιλελευθέρων
Έλληνες ιατροί του 20ου αιώνα
Τουρκμενική Σοβιετική Σοσιαλιστική Δημοκρατία

Η Τουρκμενική Σοβιετική Σοσιαλιστική Δημοκρατία (συντομογραφία: ΤΣΣΔ ή Τουρκμενική, τουρκμένικα: Түркменистан Совет Социалистик Республикасы, ρώσικα: Туркменская Советская Социалистическая Республика) ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Συγκροτήθηκε ως ξεχωριστή ΣΣΔ στις 13 Μαΐου 1925, ενώ από τις 7 Αυγούστου 1921 ήταν ομπλάστ που υπάγονταν στην ΑΣΣΔ του Τουρκεστάν. Βρίσκονταν στην κεντρική Ασία και συνόρευε στα βορειοδυτικά με την  Καζακική ΣΣΔ, στον νότο και τα ανατολικά με την Ουζμπεκική ΣΣΔ, με το Αφγανιστάν στα νοτιοανατολικά και το Ιράν στα νότια και τα νοτιοδυτικά. Βρέχονταν από την Κασπία Θάλασσα στα δυτικά. Πρωτεύουσα και μεγαλύτερη πόλη ήταν η Ασγκαμπάτ.  
Όταν διαλύθηκε η ΕΣΣΔ το 1991, έγινε το ανεξάρτητο κράτος της Δημοκρατίας του Τουρκμενιστάν.

Βιβλιογραφία

Εξωτερικοί σύνδεσμοι 

Ιστορία της Τουρκμενίας
Τουρκμενία
Πρώην μη αναγνωρισμένα κράτη

 Turkmenia: Man Masters the Desert, Balysh Ovezov
Σταύρος Κοντονής

Ο Χαράλαμπος - Σταύρος Κοντονής (γενν. 1963) είναι Έλληνας δικηγόρος και πολιτικός. Έχει διατελέσει βουλευτής Ζακύνθου του ΣΥΡΙΖΑ (2012-2019), υπουργός Δικαιοσύνης και υφυπουργός Αθλητισμού.

Βιογραφικά στοιχεία
Γεννήθηκε το 1963 στη Ζάκυνθο. Αποφοίτησε από τη Νομική Σχολή Αθηνών το 1995. Έκτοτε ασκεί τη δικηγορία.

Κατά τη διάρκεια των σπουδών του ανέπτυξε έντονη πολιτική και συνδικαλιστική δραστηριότητα, και διετέλεσε για δύο θητείες πρόεδρος του Συλλόγου Φοιτητών Νομικής και μέλος του προεδρείου του κεντρικού συμβουλίου της ΕΦΕΕ. Επίσης, ήταν εκλεγμένο μέλος της Συγκλήτου του Πανεπιστημίου Αθηνών και μέλος του γραφείου του Κεντρικού Συμβουλίου της ΕΚΟΝ Ρήγας Φεραίος, της νεολαίας  του ΚΚΕ Εσωτερικού.

Υπήρξε μέλος της Πανελλαδικής Συντονιστικής Επιτροπής του ΣΥΡΙΖΑ και σήμερα είναι μέλος της Κεντρικής Επιτροπής του κόμματος. Εσωκομματικά, προέρχεται από την Ανανεωτική Κομμουνιστική Οικολογική Αριστερά (ΑΚΟΑ), που είχε ιδρυθεί από τον Γιάννη Μπανιά.

Εκλέχθηκε βουλευτής Ζακύνθου με τον ΣΥΡΙΖΑ στις εκλογές του Ιουνίου του 2012 και επανεκλέχθηκε τον Ιανουάριο και τον Σεπτέμβριο 2015. Στην πρώτη κυβέρνηση του Αλέξη Τσίπρα ήταν υφυπουργός Αθλητισμού και στη δεύτερη κυβέρνηση Τσίπρα ανέλαβε εκ νέου το ίδιο αξίωμα. Τον Μάρτιο του 2015 κατέθεσε το νομοσχέδιο για «Επείγοντα μέτρα για την αντιμετώπιση της βίας στον αθλητισμό και άλλες διατάξεις», σύμφωνα με το οποίο ο υπουργός αθλητισμού θα μπορεί να επιβάλει πρόστιμα, να ανακαλεί την αναγνώριση αθλητικών σωματείων, να διακόπτει αγωνιστικές ή το πρωτάθλημα. Επίσης απαγορεύει τη διάθεση εισιτηρίων σε μη αναγνωρισμένες λέσχες οπαδών και επιβολή προστίμων σε ΜΜΕ για παρότρυνση, υποκίνηση ή ενθάρρυνση επεισοδίων. Το νομοσχέδιο προκάλεσε την αντίδραση της FIFA και της UEFA λόγω της επέμβασης στην ανεξαρτησία των αθλητικών ομοσπονδιών, απειλώντας με αποβολή της ΕΠΟ. Στις 3 Μαρτίου 2016, μετά από επεισόδια στον αγώνα κυπέλλου ΠΑΟΚ-Ολυμπιακού, αποφάσισε την οριστική διακοπή του Κυπέλλου, προκαλώντας την αντίδραση της ΕΠΟ. Τελικά η διοργάνωση συνεχίστηκε. Επίσης, ανέβαλε την έναρξη του πρωταθλήματος 2016-17 αναφέροντας λόγους δημόσιας τάξης.

Στις 5 Νοεμβρίου 2016 μετά τον ανασχηματισμό, ανέλαβε το Υπουργείο Δικαιοσύνης, Διαφάνειας και Ανθρωπίνων Δικαιωμάτων. Στον ανασχηματισμό στις 29 Αυγούστου 2018, τον αντικατέστησε στο αξίωμα ο Μιχάλης Καλογήρου. Στις εκλογές του 2019 ήταν ξανά υποψήφιος στη Ζάκυνθο, ωστόσο δεν εξελέγη.

Στις 8 Οκτωβρίου 2020 και ύστερα από μία σειρά δηλώσεών του διαγράφηκε από τον ΣΥΡΙΖΑ.

Παραπομπές

Απόφοιτοι Εθνικού και Καποδιστριακού Πανεπιστημίου Αθηνών
Έλληνες δικηγόροι
Βουλευτές εκλεγμένοι με τον ΣΥΡΙΖΑ
Βουλευτές Ζακύνθου
Έλληνες υφυπουργοί Πολιτισμού, Παιδείας και Θρησκευμάτων
Έλληνες υφυπουργοί Πολιτισμού και Αθλητισμού
Έλληνες υπουργοί Δικαιοσύνης, Διαφάνειας και Ανθρωπίνων Δικαιωμάτων
Σβετλάνα

Σβετλάνα (ρωσικά, βουλγαρικά, σερβικά, · λευκορώσικα: Святла́на· ουκρανικά: Світла́на), σλαβικό γυναικείο κύριο όνομα (βαφτιστικό όνομα).

Ετυμολογία του ονόματος

Το όνομα αποδίδει στα ρωσικά το ελληνικό όνομα Φωτεινή. Προέρχεται από το σλαβικό свет (σβετ), που μπορεί να αποδοθεί, ανάλογα με τα συμφραζόμενα, ως «φως», «αυτή που λάμπει» και επίσης «αγνή», «ευλογημένη», «αγία». Το όνομα Σβετλάνα είναι σημασιολογικά παρεμφερές με τα ονόματα Αγλαΐα, Ανουάρ, Εμβέρ, Κλάρα (Clara), Λούκιος/Λουκία, Ρωξάνη, Ηλέκτρα κτλ.

Το Σβετλάνα σε άλλες γλώσσες

γερμανικά: Swetlana, Svetlana
κροάτικα: Svjetlana
Υποκοριστικό: Lana
γερμανικά: Swetlana
ουκρανικά: Світлана (Σβιτλάνα)
ουγγρικά: Szvetlána
πολωνέζικα: Świetlana
ρωσικά: Светлана
Υποκοριστικά: Лана (Λάνα), Света (Σβέτα)
σερβικά: Светлана· 
υποκοριστικά: Света (Σβέτα), Цеца (Τσέτσα)
σλαβομακεδονικά: Светлана
σλοβάκικα: Svetlana·
υποκοριστικά: Svetla, Svetluša
τσεχικά: Světlana

Ονομαστική εορτή
Το όνομα ανάλογα με τη χώρα γιορτάζει:

Εξωτερικοί σύνδεσμοι

Παραπομπές 

Σλαβικά ονόματα
Ρωσικά ονόματα
Βουλγαρικά ονόματα
Σερβικά ονόματα
Σλαβομακεδονικά ονόματα